MALLORCA SVIBANJ 2024.
Tko je to? Gledaj jastoga…
Je li se popiškio?
Da vidimo…
-Jesi li im rekao? -Još ne.
Vjerojatno bih trebao.
Da se povlačiš?
Mislim da da.
Ali što ako se poslije…
Sada ili…
Ako moraš ići onamo…
Spremni?
Baka je sjajna!
Baka je sjajna.
Nije li prava prvakinja?
Čekaj.
Mislim da se trebam povući nakon Roland-Garrosa.
Želiš li poslije igrati još koji turnir?
Mislim da će to biti teško, mama.
Uglavnom, nemojte nikome ništa govoriti.
Baš nikome, dobro?
Morat ćemo…
prihvatiti stvarnost.
Na kraju krajeva…
mislim da se već…
previše odužilo.
Više nego što si mislio?
Da.
Jesi li u miru s tim?
Ne znam. Tako je je kako je. Što da kažem?
2 TJEDNA DO ROLAND-GARROSA
Prebaci vražju mrežu, čovječe.
Prebaci vražju mrežu.
Ne smijem tako promašiti. Nikada.
Ne bih se trebao vraćati u sredinu.
Dobro udara, a onda dvije loše lopte
i odmah je…
GLAVNI TRENER
Upadne u spiralu bez izlaza.
Hajde! Zašto si tako spor?
Kvragu.
Nemoj se žaliti.
-Jer na kraju… -To mi nimalo ne pomaže.
Tako je. Upadneš u bezdan i ne možeš se izvući.
Znam da nije lako uživati.
Ali pokušaj.
U Parizu moraš uživati. Zato počni sada.
Ne znaš koliko ti još ovakvih treninga ostaje.
Zato je prekrasno. Za četiri ili pet godina ćeš se osvrnuti…
Kvragu, poželjet ćeš se vratiti jer nisi uživao.
Ovo su trenutci koje ne možeš vratiti.
PARIZ SVIBANJ 2024.
Prošlo je 715 dana
otkako je Rafa Nadal posljednji put kročio na središnji teren Roland-Garrosa.
Ovo mu je 19. nastup ovdje.
Prvi je bio 2005., kad je imao samo 18 godina.
Ovo je najposebniji odnos u povijesti svjetskog sporta,
između Rafe Nadala i terena na kojem je pobijedio 14 puta.
Rafa!
Nadajmo se da to nije kraj.
7 DANA DO PRVOG MEČA
Nemoj promašiti!
-Hajde, izdrži. -Da.
Sada…
Rafa je tijekom svoje karijere
ponekad bio vrlo strog prema sebi.
U takvim trenucima trudiš se da mu budeš prijatelj, a ne trener.
Bilo je kompliciranih i teških godina.
Iako nisam bio član njegovog tima,
bio sam svjestan što proživljava.
ČETVRTFINALE ROLAND-GARROSA 2015.
2015. je bila najgora godina.
To mi je bila prva godina u karijeri
u kojoj nisam osvojio nijedan turnir na zemlji.
Imao sam manje energije, nisam se mogao koncentrirati…
Nešto očito nije bilo u redu.
Izašao bih na teren misleći:
„Da vidimo što će se danas dogoditi.”
-Hajde, Rafa! -Rafa!
Idemo, Rafa!
Uvijek je bio anksiozan,
ali nikad tako intenzivno kao u to vrijeme.
Sjećam se da se nije mogao koncentrirati.
Nije ni vidio lopticu kad bi je udario.
Nisam imao kontrolu.
Aut.
Ovaj mu udarac treba da se vrati u meč.
Mislio sam da se samo sramotim.
-Promašio je. -Još jedna Nadalova pogreška.
Taj je meč odražavao
kako su mi mjesecima izgledali dani.
-Pogreška! -Gem, set, meč Đoković.
Kralj zemlje svrgnut je na Roland-Garrosu.
Njegovoj dominaciji je došao kraj. Ispao je u četvrtfinalu.
Nakon 70 pobjeda i dva poraza na zemlji u Parizu,
Nadal je pao na 10. mjesto ATP ljestvice.
U ponedjeljak bi mogao pasti na 11., ako…
Malo je nedostajalo da na neko vrijeme prestanem igrati tenis.
Svakodnevica me umorila.
Ali…
Toni baš i nije…
Recimo da nije bio ljubitelj odmora.
MALLORCA STUDENI 2015.
Vjerovao je da je najkraći put do oporavka
da nastavim igrati tenis.
Uvijek kažem: „Nitko nije napredovao odmorom.”
Kad izgubim, vjerujem da je odgovor trening.
Još jedna.
Težak trening?
Ovo je puno teže od igre.
Tako si barem spreman kad izađeš na teren.
Ili nisi.
RAFIN KONDICIJSKI TRENER
Razgovarao sam s Tonijem.
Rekao sam mu da Rafa treba više odmora.
Da mu smanji opterećenje.
Ali Toniju se to valjda nije svidjelo.
Samo sam rekao:
„Moramo raditi više.”
Uvijek je mislio da će sve što štiti Rafaela
oslabiti njegov natjecateljski duh.
Mene je više brinulo njegovo mentalno stanje. Jer sve je povezano.
U svakodnevnom životu ga je jako pogađalo
što se nije uspijevao osloboditi te anksioznosti.
Sjećam se da je u to vrijeme uvijek morao imati vodu.
Nismo mogli ući u auto bez vode.
Imao je osjećaj da se guši.
Ako nisam imao bocu vode u ruci,
nisam mogao progutati slinu.
Grlo bi mi se osušilo
i gušila bi me vlastita slina.
Znao sam da je to anksioznost, ali nisam uspijevao naći rješenje.
US OPEN 2016. ČETVRTO KOLO
I to je udarac kojim ne može prebaciti mrežu.
Pokušavao sam se uvjeriti da ide nabolje,
ali zapravo nije…
Nisam mogao.
Sada bi se već moglo reći
da Rafael Nadal više nije isti igrač i da to više nikada neće biti.
Ako si anksiozan, anksiozan si.
Nisam tome pridavao veliku važnost.
Mislio sam: „Ako nastavimo raditi, proći će.”
Rafael Nadal opet je poražen u četvrtfinalu.
Razočaranje za Nadala.
Duga šetnja hodnikom u kojem je nekoć trijumfirao.
Te dvije godine bile su mi možda najteže u karijeri.
Poslije toga morao sam se obratiti…
psihijatru.
Rekao je da su uzrok vjerojatno
sve te godine velikog pritiska
i života pod neprestanim stresom.
Moj profesionalni odnos s Tonijem nije bio loš,
ali mi je možda trebalo
da moj um čuje drugačiju poruku.
Na kraju smo zaključili
da moramo uvesti još nekoga u tim.
Otac je nazvao Tonija.
Ja to ne bih mogao učiniti sâm.
Bilo mi je teško, bila je to vrlo teška odluka.
Jer sam mislio…
U dubini duše sam imao osjećaj
da bi Tonija povrijedilo da dovedemo još nekoga u tim.
Stalno radiš isto.
Možda u jednom trenutku nešto moraš učiniti drugačije.
Toni mi je brat, ali…
Na prvom je mjestu moj sin.
Toni možda nije bio sretan,
ali shvatili smo da bi to bilo dobro za Rafu.
I tako se rodila ideja da dovedemo Carlosa.
Kao klinac sam se zaista divio Carlosu.
UZ TEBE SMO, CARLOSE
Carlos je prvi Španjolac koji je bio svjetski broj jedan.
I s Mallorce je.
Što misliš kad gledaš Carlosa Moyu?
Da bih htio biti kao on.
Pridružio sam se turneji kao dijete.
Zapravo sam poznavao samo Carlosa.
Rukovanje?
-Evo. -To je to.
Uvijek sam imao osjećaj da mi Carlos želi najbolje.
Igraš li?
Bio je dobar dečko. Skroman, tih…
Uvijek sam mu pokušavao pomoći, dati mu savjet ako bi ga tražio…
-Ovo klizi prema gore. -Da?
Klizi prema gore kad igram.
-Znaš da tu moraš staviti traku? -Da.
Vidio sam da je igrač koji može pobijediti svakoga na turneji.
Sjetite se, gledamo četvrtog najboljeg igrača na svijetu.
Igra protiv 16-godišnjaka koji ga nadigrava.
-Aut! -I uspio je!
Kakav senzacionalan trenutak za Nadala.
Bilo je jasno da će me nadmašiti.
Ali nipošto ga nisam htio sputavati ili vući prema dolje.
Hej, moraš ići lijevo.
Kamo ovaj ide?
Hej, lijevo!
Seronja!
Kad je odlučio da želi da se pridružim timu,
malo me iznenadio.
MALLORCA PROSINAC 2016.
Otišli smo na večeru u Palmi i tri sata razgovarali
o njegovom viđenju mojih potreba i mogućem doprinosu.
Dvije godine nije osvojio Grand Slam.
Rekao sam mu: „Mislim da ih opet možeš osvajati i biti prvi na svijetu.”
Nakon sastanka bio sam uvjeren
da je njegov dolazak u tim dobra odluka.
Carlos se pridružio timu krajem godine.
Ideja je bila da Carlos i Toni surađuju.
Na kraju sam shvatio da,
ako rezultati nisu dovoljno dobri
i želiš promjenu, promjena može biti dobra.
Kad sam došao, već je imao 30.
Počeo je zaboravljati ono što je prije funkcioniralo.
Malo smo promijenili sustav treninga.
Mislio je da nam trebaju kraći treninzi,
ali fokusiraniji na ono što mi je potrebno.
Uvijek su govorili
da Rafa mora igrati puno mečeva da bi stekao samopouzdanje.
Ali toliko je dobar da sam ja mislio da ne treba toliko mečeva.
Rana kola Grand Slama mogu biti korisna za razvijanje ritma i samopouzdanja.
Naš prvi turnir bio je Australian Open.
„Sretan sam što se vraćam”, rekao je Rafa Nadal.
Rafi je bilo teško.
Neće se riješiti strica Tonija, ali ovo je bila Rafina odluka.
Htio je Carlosa.
U očima medija i javnosti Carlos je počeo dobivati važniju ulogu.
…mentalno je vrlo jak i vjeruje u sebe,
a to je Rafa kakvog smo htjeli vidjeti.
Kažem ti, u 2017. smo od samog početka
mogli vidjeti da se nešto vraća.
Nikad u životu nisam vidio nekoga
tko toliko vjeruje u Rafu
kao Charlie Moyá.
Idemo!
Često bih mu prije mečeva rekao:
„Sjeti se tko si.
Neka tvoj protivnik vidi s kim igra.
Već si postigao nevjerojatno puno.
Neka osjeti težinu te povijesti.”
Deseti naslov je u džepu.
Kralj zemlje vratio se na tron.
Mislim da se tada njegova perspektiva promijenila.
Počeo je misliti…
„Opet sam Rafa Nadal kakav sam bio svih tih godina.”
Drži…
PARIZ SVIBANJ 2024.
Vrlo dobro.
A sada više snage, može? Bit će teže.
4 DANA DO PRVOG MEČA
Nevjerojatno. 6000 ljudi gleda trening Rafe Nadala.
Ježim se.
Rafa!
Olé!
Drži se, stari. Drži se i nađi način.
Nađi ga, uspjet ćeš.
Kad izađeš na teren da bi trenirao,
a publika se digne na noge
i svi skandiraju.
Predivno, zar ne?
Kad vidiš ovo, kako bi ikada htio napustiti tenis?
Hajde. Poen po poen, Rafaele.
To je moj igrač.
Idemo.
Bravo, kvalitetno. Lijepo.
Rafa trenira vrlo dobro.
I dalje trenira tri sata svaki dan
i osvojio je svaki odigrani set.
-Daj mi pusu. Hajde. -Pusa.
-Veliki zagrljaj za tatu. -Veliki zagrljaj.
-Jako je znojan. -Ne…
Veliki zagrljaj za tatu.
Jesi li konačno odlučio da ti je ovo zadnji Roland Garros?
Svi pretpostavljaju da jest,
ali ne znam jesi li ti donio tu odluku.
Možda je posljednji.
A možda i nije.
Vidjet ćemo.
Logično bi bilo da se povučem.
Ali bio bih tužan da ne dobijem priliku da pokušam.
„Tijelo mi je u zadnjih par tjedana bolje.
Moja obitelj je sretna, ja sam zadovoljan i uživam u igri…
Zato ne mogu reći da mi je ovo sigurno posljednji Roland-Garros.”
Snalazim se, kužiš?
3 DANA DO PRVOG MEČA
Dobro jutro svima.
Hvala i dobro došli na Roland-Garros
i ovo kultno mjesto
na kojem će se održati ždrijeb za konačni raspored.
Vrlo važan ždrijeb.
Već u prvom meču može igrati protiv bilo koga.
Ždrijeb nije gotov. Nedostaju nositelji.
Međutim, već je postalo zanimljivo.
-Totí, totí, totí… -„Totí, totí”, ha?
Voliš „totí, totí…”
Rafa će doći do četvrtfinala, ali ako prvo igra s Alcarazom…
Ne znamo s kim će igrati.
Treći i četvrti nositelj. Marie-Jo?
-Broj četiri. -Alexander Zverev.
Vijest dana.
Zla sreća Rafe Nadala
u ždrijebu Roland-Garrosa.
Debitirat će protiv Zvereva, četvrtog na svijetu…
-Dobar ždrijeb, ha? -Što je, tu je.
Lagani ždrijeb.
Zverev.
-Dobro. Prvo kolo? -Prvo kolo.
To očito nismo željeli.
-Kako je to primio? -Dobro.
GLAS TRENERA MARCA LÓPEZA
Došao je osvojiti turnir.
Rafaele! Rafa!
Najbolji si.
U Francuskoj te obožavamo.
Nije li lijepo vidjeti Nadala, pravog Nadala,
opet na terenu?
Mislim da se Nadal opet može boriti za prvo mjesto na svijetu.
Carlosov dolazak u tim
u početku je funkcionirao dobro.
Jedan dan smo trenirali u Manacoru.
Toni je bio na konferenciji u inozemstvu.
Netko je pogledao u mobitel
i rekao da je Toni dao izjavu.
Toni Nadal iduće sezone više neće trenirati Rafu Nadala…
Mediji su izvijestili
da će prestati raditi sa mnom, da mu je ovo posljednja godina.
Eto…
Tako smo saznali.
Rafa nije znao, ja nisam znao, nije nikome ništa rekao…
Saznali smo iz medija.
To mi nije bila namjera kad sam doveo Carlosa u tim.
Nisam mislio da će Carlos doći, a Toni otići.
Razići će se sa stricem Tonijem, koji ga je trenirao, koliko godina?
-Bit će 27 ili 28 godina. -Da, 27 ili 28 godina.
Mislim da bi bilo normalno da je prvo rekao nama,
a ne novinarima,
ali valjda je imao svoje razloge.
Rekao sam: „Što želiš da učinim?”
Volim se osjećati korisno.
Ne volim biti negdje gdje se osjećam
kao da doprinosim vrlo malo.
Zato sam odlučio otići.
To mu je sigurno bio šok.
Sumnjam.
-Ne? -Ne.
Osjećao sam se…
Bio sam malo šokiran, naravno.
Toni mi je stric.
Utjecao je na mene
više od ikoga drugoga u životu.
Na neki me način plašila pomisao
na to kako ću reagirati bez Tonija.
FINALE US OPENA 2017.
Godine 2017. osvojio sam US Open.
Godinu smo završili na prvom mjestu.
Mislim da se razvio
i da se počeo doživljavati malo drugačije.
Mislim da to objašnjava
njegov kasniji uspjeh, nakon što je napunio 30.
Mislim da je počeo više vjerovati u sebe.
Pogreška!
Gem, set i meč, Nadal.
Sedamnaest Grand Slamova.
Posljednje godine karijere proživio sam s malo većim osjećajem slobode
i s manje napetosti nego s Tonijem.
Naučio se malo opustiti,
uživati u svakodnevici.
Bio je zreliji.
S 30 godina znaš tko si.
Prestaneš biti klinac, da tako kažem.
Živio je s roditeljima do…
možda 2018.
Vjerojatno bi još dugo živio s njima.
Ali…
Predložila sam mu da živimo zajedno, a on je rekao: „Zašto?”
Bojao sam se
te odluke.
Ali kad smo odlučili, sve je bilo u redu.
Ona je žena s kojom sam htio zasnovati obitelj.
I bez sumnje, bila mi je vrlo velika podrška.
Tih sam godina bio sretan s karijerom.
Uživao sam u tome što sam se natjecao na najvišoj razini.
Rafa Nadal. Ukupno ih je osvojio 18.
Peta pobjeda na Wimbledonu za srpsku superzvijezdu.
Novak Đoković ih ima 16. Roger Federer 20.
Zaista je nevjerojatno kakav tenis igraju.
Na vrhuncu su igre, sva trojica igraju na svim površinama,
osvajaju sva četiri Grand Slama.
Prvo pomisliš: „Baš imamo sreće.” A onda shvatiš: „Čekaj, nisu u vakuumu.”
Tu su jer se međusobno izazivaju.
„Ajme, ovaj još osvaja više naslova u godini,
a bliži je 40. nego 30.
Zašto ne bih i ja?”
Tri - dva u setovima.
On je pobjednik US Opena!
Ovo je prvi put da Nadala i Federera dijeli samo jedan naslov.
Spremni su.
Rafael Nadal servira za 13. naslov na Roland Garrosu
i 20. naslov na Grand Slamu.
Gem, set i meč za Nadala.
U 2020. godini Rafael Nadal osvaja 20. naslov.
Pobijedio je velikog rivala, Novaka Đokovića.
Čudo u Melbourneu.
Nevjerojatan povratak. 21 naslov na Grand Slamu.
Najveći igrač svih vremena.
Osjećao sam se nevjerojatno dobro.
Htio sam učiniti sve da nastavim.
Ali nakon finala Australian Opena
moje tijelo nije bilo dobro.
MALLORCA VELJAČA 2022.
Hej, čekajte.
Čuvaj tu nogu, dobro?
-Kako je prošlo? -Rafa, kako je prošlo?
Ne znam. Znat ćemo za nekoliko dana.
-Imaš li kakav predosjećaj? -Dobar ili ne?
Ne osjećam ništa.
Iskreno, svi smo bili jako iznenađeni
što je uspio igrati toliko dugo.
To stopalo je degeneriralo godinama.
Došao je trenutak kad je reklo:
„Ne mogu više.”
Uslijedili su teški mjeseci.
Uspio je!
Učenik je napokon pobijedio učitelja.
Igrao je u Madridu
i izgubio.
Igrao je u Rimu
i izgubio.
-Problem sa stopalom. -Čini se da ga je iscrpio.
Došao je na Roland-Garros pun sumnje.
…21 pobjeda na Grand Slamu, nositelj 13 naslova Roland-Garrosa,
Španjolac Rafael Nadal!
Cijelo vrijeme sam osjećao bol.
Mislim da smo svi mi
osjećali da je moja karijera gotova.
Bilo je veoma jasno da njegovo tijelo više ne može.
Začudo, Nadal nije dobro izveo skraćenu loptu.
A Jordan Thompson je to dobro iskoristio.
Trpio je bol tijekom prvog meča,
ali nekako je uspio pobijediti.
Prije meča
dao sam mu malo anestetika da može igrati.
Ali poslije mi je rekao:
„Ángel, iskreno, ne znam kako ćemo završiti ovaj turnir.
Boli me.”
Noga više nije reagirala na liječenje.
Kad sam otišao s terena,
tata me morao nositi
ovako, na ramenima, do sobe.
Jako me boljelo.
Nisam spavao ni minute.
Ni minute, cijelu noć.
Samo sam razmišljao.
Ranom zorom nazvao sam Ángela
i pitao ga:
„Postoji li način da utrnemo senzorni živac,
a da to ne utječe na motorički živac?”
A on je rekao: „Da, možemo pokušati.”
S medicinskog stajališta…
Došli smo do kraja.
Jer možeš potrgati tetivu.
Dali su mi injekcije ovdje, ovdje…
U živce koji utječu na cijelu površinu stopala.
Nisam znao hoće li stvarno djelovati.
Ali sam izašao i igrao.
Ovo smo čekali.
ČETVRTFINALE
Trenutak je stigao.
Njih dvojica igraju zajedno već 59. put.
Znali smo da poduzima ekstremne mjere da bi mogao igrati.
Nije osjećao ništa, stopalo je bilo utrnulo.
To je veliki rizik, zar ne? Kad nemaš osjet.
Nećeš znati ako ti stopalo krene u krivom smjeru.
Idemo!
Znao je da je bol tu.
Ali bilo je jasno da će se, ako mu omogućim da se natječe,
boriti do smrti. I jest.
S Rafom znaš da je svaki meč borba na život i smrt.
Na terenu je pokazao nevjerojatnu upornost.
Taj meč je bio nevjerojatan.
I uspio je. Rafa Nadal!
Sada je u polufinalu Roland-Garrosa.
Ne osjeća stopalo, a pobjeđuje?
Mislim, što je sljedeće?
Igrat će s povezom na očima i opet pobijediti?
Daj!
Rafa je na korak do 14. naslova
na Roland Garrosu.
Rafa je dao apsolutno sve od sebe.
Dao nam je sve što je mogao dati.
Uvjeren sam da je Rafa taj dan izašao na teren
misleći da mu je to možda zadnji meč.
Jer inače ne vidim kako bi to bilo fizički moguće.
Najveći je postao još veći.
Čovjek uz kojeg su čuda svakodnevica upravo je ispisao još jednu stranicu.
Ne znam je li čudo, ali nije daleko.
Rafa!
Svašta je proživio da bi to postigao.
Ali, iskreno, pripremio sam članak o njegovom povlačenju, kao i mnogi drugi.
Imao sam ga na računalu. Kad je uzeo mikrofon,
publika je nešto očekivala, kao i novinari.
Svi smo bili spremni da pošaljemo te članke.
Ne znam što budućnost nosi,
ali nastavit ću se boriti da nastavim igrati.
Hvala. Puno hvala svima.
„Izbriši.”
Ili „spremi za poslije”.
To je bio znak da ćemo gurati do ružnog kraja.
Žališ li što se nisi povukao
nakon Roland-Garrosa 2022.?
Naravno da ne.
Zašto bih?
Nikad nisam htio stati.
Uvijek sam htio ići dalje.
Meni je to vrlo jednostavno.
Istražujem svoje granice.
PARIZ SVIBANJ 2024.
DAN MEČA
Ako govorimo o Zverevu, on kreće samopouzdano…
Mislim da je on tip koji…
-Ne, kažem ti… -Danas će biti sjajan dan.
Hvala, Rafa!
Volimo te, Rafa!
Rafa!
Uopće se nije žalio.
-Tebi? -Na tijelo.
Ne.
-Ne znam je li to dobro. -Ni na što se nije žalio.
Djeluje mi mirno.
Idemo gledati tatu.
Tata.
Dobro, jedan reket. Ali samo jedan.
Sivo je i vrlo mokro,
ali gledat ćemo fantastičan tenis.
Ako se na nekom turniru
isplati dati sve od sebe i umrijeti,
to je Pariz.
Šansa da pobijedi je vrlo, vrlo mala.
Rafi će biti teško.
Previše je namučio tijelo tijekom godina.
Nositelj 14 naslova na Roland-Garrosu,
iz 2005., 2006., 2007., 2008., 2010.,
2011., 2012., 2013., 2014., 2017.,
2018., 2019., 2020. i 2022.,
Rafael Nadal!
Nikad ne možemo otpisati Rafaela Nadala u Parizu.
Idemo!
Krov na Chatrieru je zatvoren,
pa će buka biti još veća.
Ovo su očito živci. Ali mislim da je dobro.
Kakav početak za Zvereva.
Rafa Nadal na treningu nije izgubio nijedan set.
A sad, kad je najvažnije, izgubio je prvi.
Čovječe, ne mogu vjerovati.
Bit će bolje, vidjet ćeš.
Hajde, Guse. Moraš imati vjere.
Usprkos svemu što se dogodilo u mojoj karijeri,
svim razdobljima u kojima nisam igrao,
svim trenucima kad se činilo da mi je karijera gotova,
uvijek sam…
Uvijek sam bio odlučan da ću se boriti.
-Hajde, Rafaele! Vjeruj! -Idemo!
Bravo!
Odjednom je krenulo.
Hajde. Drži se!
Idemo!
Kakav poen! Četiri break-lopte zaredom za Nadala.
Sad vidi.
-Sad vjeruje. -Sada.
Kakav preokret…
Još jedan prekrasan poen.
Gledat ćemo tie-break između njih dvojice.
Nadal krade poen!
Ne!
-Idemo! -Idemo!
Nadal se nikada ne predaje, zar ne?
Da. Zverev je opet pročitao igru.
Nadal je pod pritiskom.
Druga set-lopta za Nijemca.
Dva seta, Zverev.
Zverev vodi s dva - nula u setovima.
Pitam se koliko još snage ima.
Mislim da je umoran.
Jako je umoran.
Nisam mogao ni zamisliti da ću s 37 godina
još pokušavati igrati tenis.
Znam da nikome ne moram ništa dokazivati.
Pa ni sebi.
Ali ne mogu prestati.
To je moj zaštitni znak.
To sam ja.
Aut!
Gem, set i meč za Zvereva.
Možda posljednji ples Rafe Nadala na Roland Garrosu završava porazom.
Sada je izašlo sunce.
Izašlo je sunce!
Rafael Nadal!
Hoće li se vratiti? Ne znamo.
Ali kakvo nasljeđe. 14 puta prvak ovdje, na Roland Garrosu.
Što je tata učinio? Znaš li što je tata učinio, Rafelete?
Tata je učinio ovo, vidiš?
Uglavnom…
Ovaj će rekord teško srušiti.
-Teško? -Da.
Mislim da će biti teže, iako možda griješim,
srušiti ovaj rekord nego Đokovićevih 24.
Imaš pravo.
Nikad ne znaš, ali da se moram kladiti,
rekao bih da će trebati više vremena
da nadmaše 14 Roland-Garrosa nego 24 Grand Slama.
Nije tvrda.
Ta kvrga koju vidiš nije tvrda.
Mekana je. Pogledaj, napravi ovo.
Vidiš? Oteklina nije tvrda, nego mekana.
Imaš izvanzemaljca.
Kaže da misli da nije dobra ideja da forsiramo US Open.
Slažem se.
Ovdje je baš lijepo.
Prekrasno je.
Kad je ove godine došao na Roland-Garros,
mislili smo da će se oprostiti.
Ali onda se počeo dobro osjećati na treninzima,
pa je počeo razmišljati o nastavku.
BÅSTAD, ŠVEDSKA SRPANJ 2024.
U dubini duše sam mislila:
„Dokad ćemo ovako?”
Mislim da voli patiti
s namjerom da prebrodi tu patnju.
Ali pred kraj karijere
mislim da patnja više nije vodila tome.
Samo je patio da bi patio.
I mislim da je na kraju to napokon ugasilo njegov plamen.
FINALE SWEDISH OPENA
Dan je finala u Båstadu.
U više mečeva nije bio sav svoj.
Skoro kao da je gotov.
Jako je spor.
Mislim da je morao doći do točke
u kojoj je postalo bolno gledati u što se pretvara.
On mora osjetiti ograničenja.
Vidjeti loptice koje bi nekada lako sustigao i opalio,
a sada su mu nedostižne.
Vidjeti razine igre koje su mu nekada bile prirodne kao disanje,
a sada su mu neizvedive.
Igra, set i meč za Borgesa.
Nekoliko sati nakon poraza u Båstadu Rafa nam je poslao poruku.
Poruka je glasila: „Ljudi,
inače nisam takav,
ali danas se osjećam grozno, potpuno iscrpljeno.
Svima se ispričavam zbog današnjeg dana.
Nisam uspio naći energiju da idem dalje,
čak ni da pokušam.
Tijekom meča odlučio sam se povući.
Hvala svima na svemu.
Iako nema smisla da se ispričavam u ovoj fazi karijere,
ipak to činim jer se tako osjećam.
Šaljem vam veliki zagrljaj.”
Nakon meča se zatvorio u kupaonicu.
I…
Nije bio dobro.
Borba je utkana u njegovu DNK.
Ali u tom trenutku u Båstadu shvatio je da jednostavno
više ne može.
Što je učinio da si pomislila da je gotovo?
Te riječi.
„Moram se povući.”
Ne „želim se povući”.
„Moram se povući.”
Je li rekao zašto? Nije rekao ništa drugo?
Bilo je očito.
Nije se mogao prepoznati na terenu.
U tom je trenutku shvatio da ne može dati ništa više.
MALLORCA LISTOPAD 2024.
Na neki način, kad kažeš da se povlačiš,
to znači da si zapravo odustao.
Više nisi ono što si bio skoro cijeli život.
Opet si samo obična osoba.
Pozdrav svima.
Ovdje sam da bih vam rekao
nešto o čemu već dugo
razmišljam i zamišljam kako će izgledati.
DAVIS CUP STUDENI 2024.
Odlučio sam da će finale Davis Cupa
biti moj posljednji turnir u ulozi profesionalnog tenisača.
Rafa!
Uvijek sam se nadao da će krenuti nabolje,
kao što se dogodilo puno puta u mojoj karijeri.
Ali ovaj put nije tako.
Postavlja se pitanje:
„Zbog čega ići dalje?”
ŠEST MJESECI POSLIJE
ROLAND-GARROS SVIBANJ 2025.
Dobro došli na svečanost u čast Rafaela Nadala.
Bio bih jako nesretan
da mislim da nisam učinio sve da bih se borio do kraja.
To mi je uvijek bio najveći strah.
A sada više nema straha.
Rafa!
Hvala.
„POBJEDA PRIPADA NAJUPORNIJIMA”
Teško je od nekoga početi…
Toni,
zbog tebe sam ovdje.
Hvala ti što si posvetio velik dio svog života
želji da budeš sa mnom.
Da treniramo, da razgovaramo, da me varaš,
da me mučiš, da me nasmijavaš
i da me tjeraš do krajnjih granica.
Ono što smo zajedno proživjeli nije uvijek bilo lako,
ali je bez sumnje vrijedilo.
Ostvario sam svoj cilj,
da dam svoj maksimum…
i dočekam mirovinu u miru.
U potpunom miru sa svojom karijerom.
Dobro.
RAFAEL NADAL JE PROVEO REKORDNIH 912 TJEDANA MEĐU PRVIH 10 IGRAČA SVIJETA.
GOTOVO 18 GODINA.
JEDINI JE IGRAČ U POVIJESTI TENISA
KOJI JE BIO SVJETSKI BROJ 1 U TRI DESETLJEĆA.
NJEGOVIH 14 NASLOVA S ROLAND-GARROSA NAJVIŠE JE NA JEDNOM GRAND SLAMU,
A NJEGOVIH 112 - 4 NAJBOLJI JE OMJER POBJEDA NA JEDNOM TURNIRU U POVIJESTI.
Prijevod titlova: Jana Bušić